L 104/40
FI
Euroopan unionin virallinen lehti
19.4.2023
EUROOPAN KESKUSPANKIN SUUNTAVIIVAT (EU) 2023/832, annettu 16 päivänä joulukuuta 2022, eurojärjestelmän rahapolitiikan kehyksen täytäntöönpanossa sovellettavasta markkina-arvon aliarvostuksesta annettujen suuntaviivojen (EU) 2016/65 muuttamisesta (EKP/2015/35) (EKP/2022/49)
EUROOPAN KESKUSPANKIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1 artiklan ensimmäisen luetelmakohdan ja 9.2, 12.1, 14.3 ja 18.2 artiklan sekä 20 artiklan ensimmäisen kohdan,
sekä katsoo seuraavaa:
(1)
Euroopan keskuspankkijärjestelmän ja Euroopan keskuspankin perussäännön 18.1 artiklan mukaan Euroopan keskuspankki (EKP) ja niiden jäsenvaltioiden kansalliset keskuspankit, joiden rahayksikkö on euro (jäljempänä ’kansalliset keskuspankit’), voivat tehdä luottotoimia luottolaitosten ja muiden markkinaosapuolten kanssa ja luottoa annettaessa vakuuksien on oltava riittävät.
Euroopan keskuspankin suuntaviivoissa (EU) 2015/510 (EKP/2014/60) (1) määritellään yleiset ehdot, mukaan lukien eurojärjestelmän luotto-operaatioissa käytettävien vakuuksien vakuuskelpoisuusvaatimukset, joita noudattaen EKP ja kansalliset keskuspankit ovat valmiita toteuttamaan luotto-operaatioita.
(2)
Kaikkiin eurojärjestelmän luotto-operaatioissa vakuuskelpoisiin omaisuuseriin sovelletaan erityisiä riskienhallinta­ menetelmiä eurojärjestelmän suojaamiseksi taloudellisilta menetyksiltä tilanteissa, joissa vakuus on realisoitava vastapuolen laiminlyönnin vuoksi.
Eurojärjestelmän riskienhallintajärjestelmää tarkastellaan säännöllisin väliajoin riittävän suojan varmistamiseksi.
Tämän säännöllisen tarkastelun tuloksena EKP:n neuvosto päätti 15 päivänä heinäkuuta 2022 tehdä tiettyjä muutoksia riskienhallintajärjestelmään.
(3)
EKP:n neuvosto päätti lopettaa asteittain markkina-arvon aliarvostuksen väliaikaisen keventämisen, josta oli päätetty osana niitä vakuussääntöjen väliaikaista keventämistä koskevia toimia, jotka eurojärjestelmä toteutti koronavirustaudin (covid-19) leviämiseen liittyvien poikkeuksellisten taloudellisten olosuhteiden ja rahoitusolojen johdosta.
EKP:n neuvoston 23 päivänä maaliskuuta 2022 tekemän päätöksen mukaisesti tämä on asteittaisen lopettamisen toinen vaihe, joka saattaa päätökseen markkina-arvon aliarvostusta koskevat kevennykset.
(4)
Koska muiden lainsäädäntöön perustuvien katettujen joukkolainojen ja multi cédulas -joukkolainojen riskiprofiili on samanlainen kuin katettujen jumbolainojen, EKP:n neuvosto päätti, että myös niihin olisi sovellettava samaa markkina-arvon aliarvostusta, minkä vuoksi kaikki lainsäädäntöön perustuvat katetut joukkolainat ja multi cédulas -joukkolainat olisi sisällytettävä aliarvostusluokkaan II ja viittaukset katettuihin jumbolainoihin olisi poistettava Euroopan keskuspankin suuntaviivoista (EU) 2016/65 (EKP/2015/35) (2).
(1) Euroopan keskuspankin suuntaviivat (EU) 2015/510, annettu 19 päivänä joulukuuta 2014, eurojärjestelmän rahapolitiikan kehyksen täytäntöönpanosta (yleisasiakirjasuuntaviivat) (EKP/2014/60) (EUVL L 91, 2.4.2015, s. 3).
(2) Euroopan keskuspankin suuntaviivat (EU) 2016/65, annettu 18 päivänä marraskuuta 2015, eurojärjestelmän rahapolitiikan kehyksen täytäntöönpanossa sovellettavasta markkina-arvon aliarvostuksesta (EKP/2015/35) (EUVL L 14, 21.1.2016, s. 30).